text: Innkallað verður til aðalfund hjá sjálvsognarstovninum Sólstræti, sum Sinnisbati varðar av.
text: #000000
text: Aðalfundurin verður hildin mikudagin 14. juni 2023 kl. 15.00 – 16.00 í hølunum hjá MEGD við Íslandsvegin 10c.
text: #000001
text: Súsanna Olsen forkvinna legði fram sína forkvinnufrágreiðing, har hon legði dent á virksemið í farna nevndarári. Tað hevur verið eitt virkið nevndarár við fleiri tiltøkum, átøkum og bókaútgávu. Harumframt kundi Sinnisbati hátíðarhalda 40 ára stovningardag. Súsanna rósti eisini nýggja ungmannafelagnum hjá Sinnisbata, Sinnisbati Ung, sum hevði stovnandi aðalfund í februar 2022. Tey hava verið sera virkin og sjónlig á ymisku miðlunum, og verið við til at varpa ljós á sálarheilsuna hjá ungum.
text: #000004
text: Í nevndini hjá Sinnisbata kunnu 7 nevndarlimir sita og í minsta lagi 2 tiltakslimir. Til aðalfundin stóðu 5 av 7 nevndarlimir fyri vali, og øll stillaðu uppaftur. Harafturat vóru tvey nýggj andlit, sum stillaðu upp.
text: #000005
text: Sinnisbati hevur altíð tørv á góðum kreftum, og eru heili 11 nevndar- og tiltakslimir í nýggju nevndini.
text: #000006
text: Á fyrsta nevndarfundi 7. mars skipaði nevndin seg soleiðis:
text: #000007
text: Nýggja nevndin er til reiðar at fara til verka til eitt nýtt og spennandi nevndarár, har nógv virksemi er á skránni.
text: #000009
text: Aðalfundur í sjálvsorgnarstovninum Sólstræti 7. juni
text: #000010
text: Aðalfundurin verður týsdagin tann 7. juni 2022, kl. 14.30-16.00, í hølunum hjá MEGD, Íslandsvegur 10c, Tórshavn.
text: #000011
text: 22. februar var ársaðalfundin í Sinnisbata hildin í MEGD-húsinum á Íslandsvegi 10C í Tórshavn.
text: #000013
text: Súsanna Olsen, forkvinna, legði fram sína formannsfrágreiðing, har hon legði dent á stóra virksemið, ið hevur verið seinasti árið, hóast virksemið hevur verið rakt av korona. Hon takkaði fyri stóra vælvildin og stuðulin, ið felagið upplivdi, tá Sinnisbati saman við KRIS, høvdu stóra sjónvarpsinnsavningartiltak í Kringvarpinum 6. novembur 2021.
text: #000014
text: Formannsfrágreiðing og ársfrágreiðing frá skrivstovuni, verður í næstum teldutøk á heimasíðuna.
text: #000015
text: Nýggj nevnd bleiv á fundinum vald, og fleiri takkaðu fyri seg. Millum onnur Tummas Thomassen, ið hevur verið virkin í Sinnisbata í nærum 30 ár. Vit takka honum fyri alt tað hann hevur givið og verið fyri felagið. Hansara arbeiði hevur gjørt stóra mun gjøgnum øll hesi árini. Vit vilja somuleiðis takka Elin Hansen fyri hennara arbeiði seinasti árini, nú hon ikki stillaði upp aftur.
text: #000016
text: Á fyrstu nevndarfundinum, 1. mars, skipaði nevndin seg soleiðis:
text: #000018
text: Nevndin er til reiðar at fara til verka við eitt nýtt og spennandi nevndarár, har nógv áhugavert virksemi er á skránni. Millum annað fyllir Sinnisbati 40 ár 24. mai.
text: #000020
text: Meira verða at frætta leypandi á heimasíðu felagsins og á Facebook-síðuni hjá felagnum
text: #000021
text: Stovnandi aðalfundur í Sinnisbata Ung (SBU)
text: #000022
text: Ársaðalfundurin fluttur til 22. februar 2022
text: #000023
text: Vit eru tíverri vorðan rakt av korona, tí noyðast vit at útseta ársaðalfundin. Aðalfundurin er útsettur frá hóskvøldið 3. februar til týskvøldið 22. februar 2022 kl. 19:30 í MEGD-húsininum á Íslandsvegi 10C í Tórshavn.
text: #000024
text: Viðtøkurnar finnur tú her: 
text: #000025
text: Ársaðalfundur verður í Sinnisbata hóskvøldið 3. februar kl. 19 í MEGD-húsininum á Íslandsvegi 10C í Tórshavn.
text: #000026
text: 24. mars hevði Sinnisbati ársaðalfund. Fundurin varð hildin á Hotel Hafnia í Tórshavn. Róa Midjord, sum seinastu fýra árini hevur verið forkvinnu í felagnum, takkaði fyri seg og tað sama gjørdi Marjun J. Hentze, sum í sama tíðarskeið hevur verið næstforkvinnu í Sinnisbata. Tær hava báðar gjørt eitt megnar arbeiði tey árini, tær hava verið eitt partur av nevndini í felagnum, og hava tær nógv góð avrik, sum standa eftir. Millum annað eru avvarðandibólkarnir, sum Sinnisbati bjóðar út til avvarðandi at fólki við sálarsjúku, vaksnir nógv seinastu árini og eru væl umtóktir. Sinnisbati er vorðin eitt enn meira virkið og sjónligt felag í almenna rúminum. Felagið hevur havt møguleika fyri at seta eitt starvfólk í starv, og Sinnisbati hevur í dag tvey starvsfólk, ið telja eitt ársverk. Seinastu tvey árini hevur felagið somuleiðis ment og bjóðað út kjatt-ráðgeving umvegis heimasíðu felagsins, umframt at felagið bjóðar út skeið og undirvísing og upplegg fyri starvsfólkum á stovnum og skúlum.
text: #000027
text: Hóast nógvar batar á psykiatriska økinum seinastu árini, er enn langt á mál.
text: #000028
text: Í formannsfrágreiðingin hjá Róu Midjord segði hon millum annað: “Eg kann onkuntíð hugsa at tað ikki verður lurtað nóg væl eftir øllum teimum, sum hava avbjóðingar og kortini traðka fram og greiða frá teirra støðu. At tað ikki verður lurtað nóg væl eftur øllum teimum avvarðandi, sum liva tætt at teirra kæru, síggja teirra líðing og sjálvi gerast illa fyri av ringu korunum, ofta eftir at í áratíggir at vera talirør og stuðulin hjá teirra avvarðandi. At sjálvbodnir felagsskapir sum Sinnisbati vísa á tørvir ár eftir ár. Í nevndunum sita fólk, sum hava sjúkur, eru avvarðandi, fakfólk og onnur sum eru áhugaði á økjunum. Vit eru mangan glað, men eisini viðhvørt vónsvikin, tí tað vit hava nátt, kanska verður broytt aftur, niðurraðfest og umskipað. Vit brúka okkara fríðtíð og onkuntíð tekur tað ov nógv av okkara tíð í longdini, og tá er gott at onnur koma upp í og nýggjar kreftir kunnu nýtast í felagnum.”
text: #000029
text: Nevndin og starvsfólk felagsins ynskja at takka Róu og Marjun fyri stóra arbeiðið, tær hava gjørt fyri og í felagnum. Vit ynskja teimum alt tað besta og blíðan byr.
text: #000030
text: Á aðalfundurin blivu fleiri nýggj fólk vald inn í nevndini. Súsanna Olsen og Tummas Thomassen, sum hava sitið í nevndini seinastu nógvu árini valdu at stilla upp aftur, eisini bleiv Oda Johansdóttir, sum seinasti árið hevur verið tiltakslimur, gjørdist nevndarlimur. Súsanna Herdalur Tausen stillaði upp, og er nýggj í nevndini í Sinnisbata. Nevndarlimir standa fyri vali annað hvørt ár. Tiltakslimir gjørdust Elin Hansen og Vivian Sjóðklett. Tiltakslimir standa fyri vali á hvørjum ári. Í nevndini eru eisini Margretha Poulsen og Erla Matras Jensen.
text: #000031
text: Á fyrsti nevndarfundi hin 6. apríl, skipaði nevndin seg. Forfólk gjørdist Súsanna Olsen. Súsanna hevur verið forfólk áður, frá februar 2013 til mars 2017, og tekur nú eitt tíðarskeið afturat sum forfólk. Næstforfólkaposturin bleiv deildur í tvey millum Erlu Matras Jensen og Odu Jóhansdóttir. Kassameistari gjørdist Tummas Thomassen og skrivari Súsanna Herdalur Tausen.
text: #000032
text: Nýggja nevndin ynskir at arbeiða víðari við ætlananum hjá undanfarnu nevnd, men samstundis stuðla uppundir enn meira samstarv á psykiatriska økið. Millum málini nevndini ynskir at arbeiða fyri eru:
text: #000033
text: Kunning um sinnisligar sjúkur og avbjóðingar við endamálinum at framhaldandi at vera viðleikari í at avstigmatisera og lætta um hjá teimum, sum hava sinnisligar avbjóðingar.
  At arbeiða við avvarðandi, tá ið nýggj gransking vísir, at avvarðandi eru ein sentralur lykil í gongdini at koma fyri seg aftur.
  At vera ein virkin og konstruktivur viðspælari í politisku skipanini og almenna kjakinum á psykiatriska økinum.
  At arbeiða fyri, at hjálp og viðgerð skal vera lætt atkomilig hjá fólki við sinnisligum avbjóðingum og sjúkum.
  At stuðla undir fyribyrgjandi og tvørfakligt arbeiði, tá ið tað snýr seg um viðurskiftir á psykiatriska økinum, m. a. við ungum.
  At vísa á bústaðartørvin hjá fólki við sinnisligum avbjóðingum.
  At vera á ferð og koma út um allar Føroyar og at kveikja vón og áræði hjá teimum har “brekkan kann tykjast tung” í ymiskum tíðarskeiðum í lívinum.
text: #000034
text: Nýggja nevndin er spent at fara til verka við eitt nýtt og virkið nevndarár.
text: #000035
text: Aðalfundur í sjálvsorgnarstovninum Sólstræti 11. mai
text: #000037
text: Hervið verður innkallað til aðalfund hjá sjálvsognarstovninum Sólstræti, sum Sinnisbati varðar av.
text: #000038
text: Fundurin verður týsdagin tann 11. mai 2021, kl. 16:30-18:00, í hølunum hjá MEGD, Íslandsvegur 10c, Tórshavn.
text: #000039
text: Tak niður ársfrágreiðing felagsins fyri 2020
text: #000040
text: Her ber til at taka niður ársfrágreiðing felagsins fyri virkisárið 2019.
text: #000041
text: Skjót hjálp er dupult hjálp
  Ókeypis sálarfrøðihjálp tikið ringasta trýstið hjá nógvum ungum
  Nýggjur leiðari á Sólteigi og Eysturstræti
  Tvingsil í Psykiatri: avbyrging og at missa sjálvræðið– søguligt baksýn
text: #000042
text: Lesarabrøv frá valevnum – val 2019
text: #000043